MALEE:ส่องกำไรปีนี้โตต่อเนื่องแนะซื้อ P/E ต่ำกว่ากลุ่มเครื่องดื่ม
MALEE:ส่องกำไรปีนี้โตต่อเนื่องแนะซื้อ P/E ต่ำกว่ากลุ่มเครื่องดื่ม
15 ก.พ. 2560

บล.ฟินันเซีย ไซรัส ระบุในบทวิเคราะห์วันนี้(15ก.พ.) ว่า บริษัท มาลีกรุ๊ป จำกัด (มหาชน) หรือ MALEE แนะนำซื้อ ประเมินราคาพื้นฐาน 115 บาท (PE 23 เท่า) แม้กำไรไตรมาส 4/59 จะไม่สดใส คาด -29% เทียบไตรมาสก่อนหน้า, +8.6% เทียบช่วงเดียวกันของปีก่อนจาก low season และรับรู้ผลขาดทุนเพิ่มขึ้นของธุรกิจที่ฟิลิปปินส์ แต่ก็น่าจะทำให้กำไรทั้งปี +59% เทียบช่วงเดียวกันของปีก่อน คาดกำไรโตต่อ +30% เทียบช่วงเดียวกันของปีก่อนในปีนี้
โดย story หลักยังคงคล้ายปีก่อนคือการได้รับคำสั่งซื้อเพิ่มจากลูกค้าภายนอก (รับจ้างผลิต) เสริมด้วยสินค้าใหม่ที่พัฒนาร่วมกับ MEGA และธุรกิจที่ฟิลิปปินส์ที่จะทยอยฟื้นตัวจากการออกสินค้าใหม่ ราคาหุ้นที่ปรับลงทำให้ PE ปรับลงเหลือ 20 เท่า ต่ำกว่ากลุ่มเครื่องดื่มที่ 25 บาท เปิด upside ให้สะสมใหม่อีกครั้ง 